pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกกระทรวงสาธารณสุข เตือนห้ามนำปลาปักเป้า ทั้งน้ำจืด น้ำเค็มมาทำอาหาร
วันศุกร์ที่ 23 กุมภาพันธ์ 2561
โฆษกกระทรวงสาธารณสุข เตือนห้ามนําปลาปักเป้า ทั้งน้ําจืด น้ําเค็มมาทําอาหาร
โฆษกกระทรวงสาธารณสุข เตือนประชาชน ไม่นําปลาปักเป้า ทั้งน้ําจืด น้ําเค็ม มาประกอบอาหาร ชี้มีพิษรุนแรง ความร้อนทําลายไม่ได้ หากมีอาการ เช่น ลิ้นชา ชารอบปาก ให้รีบพบแพทย์โดยเร็ว
​
วันนี้ (23 กุมภาพันธ์ 2561) นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์กรณีลูกเรือประมงเสียชีวิตหลังรับประทานไข่ปลาปักเป้า 2 ราย และอาการสาหัส 1 ราย รับการรักษาที่โรงพยาบาลสิชล จ.นครศรีธรรมราช ว่า กระทรวงสาธารณสุข ได้รับรายงานผู้ป่วยมีอาการจากพิษปลาปักเป้าเป็นครั้งคราว ทั้งปลาปักเป้าน้ําเค็มและปลาปักเป้าน้ําจืด ในรอบ 5 ปีที่ผ่านมา พบเหตุการณ์ 6 ครั้งในจังหวัดทางภาคตะวันออกเฉียงเหนือ มีผู้ป่วย 17 ราย เสียชีวิต 5 ราย โดยปลาปักเป้ามีพิษที่ชื่อว่าเตโตรโดท็อกซิน(Tetrodotoxin)ซึ่งจะอยู่ในอวัยวะภายใน ทั้งตับ สําไส้ และหนังปลา ส่วนที่มีพิษมากที่สุดคือไข่ปลา โดยเฉพาะในช่วงฤดูปลาวางไข่พิษจะมีมากที่สุด ที่สําคัญคือพิษปลาปักเป้าทนความร้อนสูงมาก ความร้อนไม่สามารถทําลายพิษได้ ไม่ว่าจะต้ม ทอด ย่าง เผา ก็ตาม และความเค็มจากการแปรรูปเป็นปลาร้าก็ไม่สามารถทําลายพิษได้เช่นกัน ประชาชนจึงไม่ควรรับประทานปลาปักเป้า เพราะมีพิษร้ายแรงถึงขั้นทําให้เสียชีวิตได้ โดยเฉพาะหากรับประทานในปริมาณมาก หรือเป็นผู้สูงอายุที่มีภูมิต้านทานน้อยมีโรคประจําตัว และดื่มสุรา ก็จะส่งผลให้พิษออกฤทธิ์เร็ว โอกาสเสียชีวิตสูง
นายแพทย์โอภาสกล่าวต่อว่า ขอให้ประชาชนสังเกตเนื้อปลาแล่เป็นชิ้นที่จําหน่ายในตลาด อาจมีเนื้อปลาปักเป้าปะปนอยู่ โดยจะมีเนื้อคล้ายเนื้อสันของไก่ทําให้เรียกทั่วไปว่า ปลาเนื้อไก่ ซึ่งอาจได้รับพิษจากส่วนที่เป็นพิษของปลาปักเป้า โดยหลังกินประมาณครึ่งชั่วโมง จะมีอาการปวดท้อง คลื่นไส้ อาเจียน ชาที่ลิ้นและริมฝีปาก ลามถึงหน้าและแขนขา ระคายในลําคอ ปวดเมื่อยกล้ามเนื้อ อ่อนเพลีย เดินไม่ไหว ร่างกายเป็นอัมพาต หายใจล้มเหลว อาจเสียชีวิตได้ภายใน 4-6 ชั่วโมง ความรุนแรงขึ้นอยู่กับปริมาณที่กินเข้าไป ปัจจุบันนี้ ยังไม่มียาแก้พิษหรือยารักษาเฉพาะ จะต้องนําส่งโรงพยาบาลโดยเร็วที่สุด
นอกจากนี้ ยังพบผู้ได้รับพิษจากการกินไข่แมงดาทะเลที่เป็นแมงดาถ้วยในรอบ 5 ปีนี้ พบผู้ป่วย 33 ราย เสียชีวิต 3 ราย ซึ่งแมงดาถ้วยจะมีพิษชนิดเดียวกับที่พบในปลาปักเป้าเกิดจากการกินตัวแพลงก์ตอนที่มีพิษ หรือกินหอย/หนอนที่กินแพลงก์ตอนที่มีพิษเข้าไป ทําให้สารพิษไปสะสมอยู่ในเนื้อและไข่ของแมงดาถ้วย หรือเกิดจากแบคทีเรียในลําไส้ของแมงดาถ้วยสร้างพิษขึ้นมาได้เอง จึงขอย้ําเตือนให้ระมัดระวังในการกินไข่แมงดาในช่วงนี้ซึ่งพบว่าช่วง ก.พ. - มิ.ย. ทุกปีจะมีการแพร่พันธุ์ของแพลงก์ตอนที่สร้างสารพิษจํานวนมาก แมลงดาถ้วยจะกินแพลงก์ตอนเหล่านี้ และพิษจะไปสะสมที่ไข่ เมื่อคนกินไข่แมงดาจะทําให้ได้รับพิษจํานวนมาก เกิดอาการเจ็บป่วยรุนแรงและรวดเร็วภายใน10-45นาที หลังกินเข้าไป โดยจะชารอบปากและลิ้น บางรายอาจมีอาการวิงเวียน ปวดศีรษะ และคลื่นไส้อาเจียน ชาตามปลายนิ้วมือและเท้า และมีอ่อนแรงของปลายมือและเท้า กลืนลําบาก หนังตาตก หยุดหายใจ และเสียชีวิตได้หากกินแล้วเกิดอาการดังกล่าวให้รีบนําตัวส่งโรงพยาบาลให้เร็วที่สุด และแจ้งแพทย์ว่ากินไข่แมงดาทะเล จะได้รักษาอย่างทันท่วงที
รัฐบาลไทย-ข่าวทำเนียบรัฐบาล-นายกรัฐมนตรีประชุมพิจารณาแนวทางการขับเคลื่อนพัฒนาจังหวัดร้อยเอ็ด
วันจันทร์ที่ 17 ตุลาคม 2559
นายกรัฐมนตรีประชุมพิจารณาแนวทางการขับเคลื่อนพัฒนาจังหวัดร้อยเอ็ด
นายกรัฐมนตรีเข้าร่วมประชุมเพื่อติดตามการขับเคลื่อนนโยบายของรัฐบาลกับหัวหน้าส่วนราชการ ภาคเอกชน และภาคส่วนที่เกี่ยวข้องจังหวัดร้อยเอ็ด
วันนี้ (23 สิงหาคม 2559) เวลา 09.00 น. ณ ห้องประชุมกันเกรา ชั้น 3 โรงแรมราชภัฏกรีนวิว มหาวิทยาลัยราชภัฏร้อยเอ็ด พลเอก ประยุทธ์ จันทร์โอชา นายกรัฐมนตรีเข้าร่วมประชุมเพื่อติดตามการขับเคลื่อนนโยบายของรัฐบาลกับหัวหน้าส่วนราชการ ภาคเอกชน และภาคส่วนที่เกี่ยวข้องจังหวัดร้อยเอ็ด
นายอนุสรณ์ แก้วกังวาล ผู้ว่าราชการจังหวัดร้อยเอ็ด นําเสนอยุทธศาสตร์เพื่อสร้างความเข้มแข็งให้กับภาคเศรษฐกิจของจังหวัดให้สามารถนําไปสู่ภาวะที่เอื้อต่อการสร้างรายได้ สร้างโอกาส และสร้างคุณภาพชีวิตที่ดีขึ้นให้กับประชาชน ทั้งนี้ สถานะทางเศรษฐกิจของจังหวัดร้อยเอ็ดในปัจจุบันขาดพลังในการขับเคลื่อน ซึ่งภาคการเกษตรที่เป็นรายได้หลักของประชาชนไม่แข็งแรงเพราะเป็นระบบการผลิตแบบดั้งเดิม และมีความเสี่ยงต่อความเปลี่ยนแปลงของสภาพภูมิอากาศ ทางจังหวัดจึงกําหนดยุทธศาสตร์การพัฒนาด้วยโมเดล "ร้อยเอ็ด 4.101" เพื่อใช้คุณค่าจากศักยภาพของจังหวัดที่มีอยู่ขับเคลื่อนการพัฒนาจังหวัดตามโมเดล ดังนี้ 1. พัฒนาทุ่งกุลาร้องไห้ให้เป็นเขตพัฒนาเศรษฐกิจเพื่อสร้างมูลค่าเพิ่มข้าวหอมมะลิทุ่งกุลา 2. พัฒนาจังหวัดร้อยเอ็ดให้เป็นพื้นที่เป้าหมายทางการท่องเที่ยวตามแผนสามเหลี่ยมการท่องเที่ยวสาเกตนคร 3. พัฒนาการเชื่อมโยงเครือข่ายการคมนาคมขนส่งสนับสนุนให้จังหวัดร้อยเอ็ดเป็นพื้นที่น่าสนใจการลงทุนในภาคอุตสาหกรรมของภาคตะวันออกเฉียงเหนือตอนกลาง และ 4. การเพิ่มประสิทธิภาพการบริหารจัดการน้ําเพื่อบรรเทาอุทกภัยและภัยแล้งซ้ําซากในพื้นที่อําเภอจังหาร ทุ่งเขาหลวง และเสลภูมิ จังหวัดร้อยเอ็ด เพื่อลดพื้นที่การเกษตรที่ประสบอุทกภัย และลดพื้นที่ภัยแล้ง
ภายหลังการรับฟังการนําเสนอยุทธศาสตร์เพื่อพัฒนาจังหวัดร้อยเอ็ดจากผู้ว่าราชการจังหวัด นายกรัฐมนตรีกล่าวมอบแนวทางการพัฒนาว่า การพัฒนาจะต้องสร้างความเข้มแข็งในทุกระดับ และพัฒนาไปพร้อม ๆ กัน ตามหลักความมั่นคง มั่นคั่ง และยั่งยืน โดยโครงการพัฒนาที่จังหวัดเสนอมานั้น นายกรัฐมนตรีเห็นชอบในหลักการและให้หน่วยงานไปร่วมกันพิจารณาดําเนินการ โดยเฉพาะในส่วนที่เชื่อมโยงกัน ส่วนโครงการใดที่อยู่ในแผนงานของส่วนราชการอยู่แล้วให้เร่งรัดดําเนินการให้ได้ในปีงบประมาณ 2560 เพื่อประชาชนจะได้รับประโยชน์และบรรเทาความเดือดร้อน ได้ผลอย่างชัดเจน นอกจากนี้ แผนการพัฒนาต่าง ๆ ต้องให้ความสําคัญเรื่องการเชื่อมโยง เช่น การท่องเที่ยวจะต้องเชื่อมโยงกลุ่มจังหวัด และจัดเป็นแพคเก็ตการท่องเที่ยวในภูมิภาค หรือการพัฒนาสาธารณูปโภคพื้นฐานจะต้องเชื่อมโยงในแต่ละระดับทั้งถนน รถไฟ ท่าเรือ สนามบินรวมถึงการเชื่อมโยงไปประเทศเพื่อนบ้าน
ในตอนท้าย นายกรัฐมนตรีได้สั่งการให้ส่วนราชการต่าง ๆ เร่งทําความเข้าใจเกี่ยวกับแนวทางการพัฒนาประเทศของรัฐบาล เช่น ไทยแลนด์ 4.0 เพื่อให้นโยบายสามารถนําไปสู่การปฏิบัติอย่างมีประสิทธิภาพ และได้รับการสนับสนุนและตอบรับจากประชาชน
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ย้ำ รัฐบาลไม่ได้ยื้อเลิก พ.ร.ก.ฉุกเฉิน เพื่อกุมอำนาจ ทุกขั้นตอนเป็นไปตามสถานการณ์
วันอาทิตย์ที่ 17 พฤษภาคม 2563
นายกฯ ย้ํา รัฐบาลไม่ได้ยื้อเลิก พ.ร.ก.ฉุกเฉิน เพื่อกุมอํานาจ ทุกขั้นตอนเป็นไปตามสถานการณ์
นายกฯ ย้ํา รัฐบาลไม่ได้ยื้อเลิก พ.ร.ก.ฉุกเฉิน เพื่อกุมอํานาจ ทุกขั้นตอนเป็นไปตามสถานการณ์
วันที่ 17 พ.ค.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี กล่าวถึงกรณีที่หลายฝ่ายออกมาเรียกร้องให้รัฐบาลยกเลิก พ.ร.ก.ฉุกเฉิน ทันที ว่าเรื่องนี้ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.) มีการประชุมพิจารณา พ.ร.ก.ฉุกเฉิน อยู่ตลอดเพื่อพิจารณาถึงสถานการณ์การแพร่ระบาดของโรคติดเชื้อไวรัสโคโรนา2019 (โควิด-19)โดยล่าสุดที่ประชุม ศบค. ได้อนุมัติให้มีการผ่อนคลายระยะที่ 2 จากการประเมินการผ่อนคลายระยะที่ 1 พบตัวเลขผู้ติดเชื้อลดลงเป็นลําดับ รวมทั้งความร่วมมือของประชาชนทั่วไปอยู่ในเกณฑ์ที่สูงมาก จึงทําให้สามารถผ่อนคลายในระยะที่ 2 ตามมา
ส่วนที่มีการเสนอจะให้ยกเลิก พ.ร.ก.ฉุกเฉิน ทันทีนั้น ในสถานการณ์ปัจจุบันอาจจะยังดําเนินการไม่ได้ทันที รัฐบาลโดยนายกรัฐมนตรี เข้าใจถึงความเดือดร้อนของประชาชนทุกกลุ่ม ที่ได้รับผลกระทบกับประกาศ พ.ร.ก.ฉุกเฉิน แต่รัฐบาลจําเป็นยังต้องให้คงอยู่ เพราะจากการรายงานของผู้ติดเชื้อไว้รัสโควิด-19 ในแต่ละวันยังมีตัวเลขผู้ติดเชื้อผันผวน แม้บางวันไม่มีผู้ติดเชื้อแต่บางวันยังมีผู้ติดเชื้ออยู่ รัฐบาลจึงจําเป็นต้องให้สถานการณ์ผู้ติดเชื้อฯ หยุดนิ่งก่อน “เพราะเราต้องรักษาชีวิตประชาชนก่อน”
โฆษกประจําสํานักนายกรัฐมนตรี กล่าวว่า รัฐบาลให้ความสําคัญกับทุกฝ่ายทุกส่วน พร้อมรับฟังคําแนะนําและข้อเสนอ ที่เป็นประโยชน์ต่อประชาชนและประเทศชาติ แต่การจะยกเลิก พ.ร.ก.ฉุกเฉิน ในเวลานี้ยังไม่สามารถดําเนินการได้ แต่เมื่อถึงเวลาและสถานการณ์การแพร่ระบาดสามารถควบคุมได้ดีขึ้น ประกอบกับประชาชนให้ความร่วมมืออย่างต่อเนื่อง รัฐบาลก็สามารถดําเนินการได้เร็วขึ้น ทั้งนี้ ทุกภาคส่วนก็ต้องให้ความร่วมมือกับรัฐบาลในการป้องกันการแพร่ระบาดของเชื้อไวรัสโควิด-19 อย่างเข้มงวดด้วย
อย่างไรก็ดี นายกรัฐมนตรีได้เน้นย้ําว่า “ไม่ได้ประวิงเวลาประกาศใช้ พ.ร.ก. ฉุกเฉิน เพื่อประโยชน์ของตัวเอง หรือต้องการรักษาอํานาจไว้อย่างที่หลายฝ่ายนําไปเป็นประเด็นกล่าวหา รัฐบาลเข้าใจดีว่าวันนี้บ้านเมืองกําลังมีปัญหาเรื่องเศรษฐกิจ รัฐบาลก็กําลังดําเนินการแก้ปัญหา และช่วยเหลือพี่น้องประชาชนในทุกกลุ่ม ที่ได้รับผลกระทบอยู่”
โฆษกประจําสํานักนายกรัฐมนตรี กล่าวว่าในสถานการณ์ขณะนี้ รัฐบาลอยากให้ทุกฝ่ายเข้าใจถึงปัญหาที่เกิดขึ้น และร่วมมือกันแก้ปัญหาเพื่อพี่น้องประชาชน และเพื่อเศรษฐกิจไทยจะเดินต่อไปข้างหน้าได้ เช่น ขณะนี้รัฐบาลก็เริ่มผ่อนคลายให้สถานประกอบการหลายแห่ง เริ่มดําเนินกิจกรรมได้ แต่ต้องอยู่ภายใต้เงื่อนไขและข้อกําหนดของ ศบค. และเชื่อว่าเมื่อสถานการณ์ดีขึ้นต่อเนื่อง ทุกธุรกิจและทุกกิจกรรม ก็จะสามารถกลับมาเปิดให้บริการได้เพิ่มขึ้นต่อไป
รัฐบาลไทย-ข่าวทำเนียบรัฐบาล- กระทรวงยุติธรรม ลงพื้นที่ติดตามการขับเคลื่อนงานยุติธรรม จังหวัดประจวบคีรีขันธ์
วันอังคารที่ 6 มีนาคม 2561
กระทรวงยุติธรรม ลงพื้นที่ติดตามการขับเคลื่อนงานยุติธรรม จังหวัดประจวบคีรีขันธ์
กระทรวงยุติธรรม ลงพื้นที่ติดตามการขับเคลื่อนงานยุติธรรม จังหวัดประจวบคีรีขันธ์
ในวันจันทร์ที่ ๕ มีนาคม ๒๕๖๑ เวลา ๑๐.๐๐ น.
ณ โรงแรมประจวบแกรนด์ อําเภอเมือง จังหวัดประจวบคีรีขันธ์
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมเชิงปฏิบัติการ ในการขับเคลื่อนนโยบายและยุทธศาสตร์กระทรวงยุติธรรม
ในการอํานวยความยุติธรรม เพื่อลดความเหลื่อมล้ําในสังคม ภายใต้โครงการยุติธรรมสู่หมู่บ้าน
นําบริการรัฐสู่ประชาชน ครั้งที่ ๕ ประจําปีงบประมาณ พ.ศ.๒๕๖๑
พร้อมด้วยคณะผู้บริหารกระทรวงยุติธรรม เพื่อรับฟังสรุปภารกิจและปัญหาในการดําเนินงาน
ด้านงานยุติธรรมในระดับพื้นที่
โดยมีนายพงษ์พันธ์ วิเชียรสมุทร รองผู้ว่าราชการจังหวัดประจวบคีรีขันธ์
นางไพเราะคงเปรม ยุติธรรมจังหวัดประจวบคีรีขันธ์
และผู้อํานวยการสํานักงานคุมประพฤติจังหวัดประจวบคีรีขันธ์
หัวหน้าหน่วยงานสังกัดกระทรวงยุติธรรม ในจังหวัดประจวบคีรีขันธ์ เข้าร่วมประชุมฯ
รองปลัดกระทรวงยุติธรรม กล่าวว่า กระทรวงยุติธรรม กําลังเร่งดําเนินการพัฒนาระบบคอลเซ็นเตอร์
สายด่วน ๑๑๑๑ กด ๗๗ ของกระทรวงยุติธรรม ให้สามารถบริการประชาชนได้ตลอด ๒๔ ชั่วโมง
เพื่อความสะดวกรวดเร็วในการอํานวยความยุติธรรมให้แก่ประชาชน คาดว่าจะสามารถให้บริการ
สายด่วน ๒๔ ชั่วโมง ในวันที่ ๑ เมษายน ๒๕๖๑ นี้
รวมทั้ง ขอให้หน่วยงานที่เกี่ยวข้องในจังหวัดประจวบคีรีขันธ์
พิจารณาเงื่อนไขการกํากับดูแลช่วยเหลือชาวต่างชาติที่เข้ามาทํางานและมาท่องเที่ยวให้เข้มงวดมากขึ้น
โดยทบทวนบทบาทของล่ามในงานยุติธรรม อาทิ การขึ้นทะเบียนล่าม การอบรมและรักษามาตรฐาน
เพื่ออํานวยความสะดวกและทําความเข้าใจกับชาวต่างชาติ ไม่ว่าจะในฐานะจําเลยหรือผู้เสียหายก็ตาม
จากนั้น เวลา ๑๔.๐๐ น. รองปลัดกระทรวงยุติธรรม พร้อมคณะผู้บริหารกระทรวงยุติธรรม
เดินทางไปยังศูนย์ยุติธรรมชุมชนตําบลไร่เก่า เทศบาลตําบลไร่เก่า
อําเภอสามร้อยยอด จังหวัดประจวบคีรีขันธ์ เพื่อติดตามการดําเนินงาน
และรับฟังปัญหาในการดําเนินงานด้านการอํานวยความยุติธรรมของเครือข่าย ยุติธรรมชุมชน
และให้กําลังใจแก่เจ้าหน้าที่ที่ปฏิบัติงาน
โดยมี นายขวัญชัย วัฒนากร รองนายกเทศมนตรีตําบลไร่เก่า
พร้อมด้วยอาสาสมัครเครือข่ายศูนย์ยุติธรรมชุมชนตําบลไร่เก่า
อาสาสมัครศูนย์ไกล่เกลี่ยข้อพิพาทตําบลไร่เก่า อาสาสมัครคุมประพฤติ
และเจ้าหน้าที่หน่วยงานที่เกี่ยวข้องในพื้นที่ เข้าร่วมประชุมฯ
ในการนี้ รองปลัดกระทรวงยุติธรรม ได้เน้นย้ําเรื่องการให้โอกาสผู้กระทําผิด
ให้สามารถอยู่ในสังคมได้ และการขยายบริการงานด้านยุติธรรมสู่ชุมชน
ให้ประชาชนได้รับความสะดวกมากขึ้น
ทั้งงานด้านการให้คําปรึกษาด้านกฎหมาย มาตรการไกล่เกลี่ยข้อพิพาท การดูแลคดีพิเศษ
การช่วยเหลือเยียวยาผู้เสียหาย เป็นต้น
โดยกระทรวงยุติธรรมจะสนับสนุน และร่วมติดอาวุธทางปัญญาให้กับประชาชน
ซึ่งประชาชนสามารถติดตามข่าวสารและสาระความรู้เกี่ยวกับงานยุติธรรม
ได้ที่เว็บไซต์ของกระทรวงยุติธรรม www.moj.go.th
นอกจากนี้ได้พบปะพูดคุยกับประชาชนที่ได้รับผลกระทบจากอุบัติเหตุทางจราจร
ที่มาขอความช่วยเหลือสนับสนุนเงินเยียวยาตอบแทนผู้เสียหายจากกองทุนยุติธรรมอีกด้วย
รัฐบาลไทย-ข่าวทำเนียบรัฐบาล-โครงการพัฒนาศักยภาพครูสอนภาษาอังกฤษ BRAND’S Tutor Summer Camp
วันศุกร์ที่ 30 มิถุนายน 2560
โครงการพัฒนาศักยภาพครูสอนภาษาอังกฤษ BRAND’S Tutor Summer Camp
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเปิดโครงการพัฒนาศักยภาพครูสอนภาษาอังกฤษ ภายใต้โครงการแบรนด์ซัมเมอร์แคมป์ 2018 (BRAND’S Tutor Summer Camp)
ข่าวสํานักงานรัฐมนตรี 335/2560
โครงการพัฒนาศักยภาพครูสอนภาษาอังกฤษ BRAND’S Tutor Summer Camp
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเปิดโครงการพัฒนาศักยภาพครูสอนภาษาอังกฤษ ภายใต้โครงการแบรนด์ซัมเมอร์แคมป์ 2018 (BRAND’S Tutor Summer Camp) เมื่อวันพฤหัสบดีที่ 29 มิถุนายน 2560 ที่มหาวิทยาลัยเกษตรศาสตร์ โดยมี ดร.จงรัก วัชรินทร์รัตน์ รักษาการแทนอธิการบดี มหาวิทยาลัยเกษตรศาสตร์, ดร.ดํารงค์ ศรีพระราม รักษาการแทนรองอธิการบดี ฝ่ายบริหารกิจการภายใน ประธานคณะกรรมการโครงการ แบรนด์ซัมเมอร์แคมป์, นายตุลย์ วงศ์ศุรสวัสดิ์ ผู้จัดการทั่วไป และผู้บริหารบริษทแบรนด์ ซันโทรี่ (ประเทศไทย) จํากัด และองค์กรที่เกี่ยวข้องเข้าร่วมงาน
ม.ล.ปนัดดา ดิศกุล กล่าวในพิธีเปิดว่า รู้สึกยินดีเป็นอย่างยิ่งที่สถาบันการศึกษาในระดับอุดมศึกษา หน่วยงานภาครัฐที่เกี่ยวข้องกับการจัดระบบมาตรฐานการศึกษา เช่น มหาวิทยาลัยเกษตรศาสตร์ สํานักงานคณะกรรมการการศึกษาขั้นพื้นฐาน (สพฐ.) และหน่วยงานภาคเอกชน ได้ตระหนักและได้เห็นความถึงสําคัญของการศึกษาภาษาอังกฤษ และริเริ่มจัดโครงการพัฒนาศักยภาพครูสอนภาษาอังกฤษ (BRAND’S Summer Tutor Camp) ภายใต้โครงการแบรนด์ซัมเมอร์แคมป์ 2018 เป็นครั้งแรก
โดยหัวใจสําคัญของการสร้างบัณฑิต ประการหนึ่ง อยู่ที่ “ผู้เรียน” นอกจากจะได้รับการพัฒนาทักษะความรู้ที่มีความเชื่อมโยง และส่งต่อกันระหว่างโรงเรียนและสถาบันอุดมศึกษา ในขณะที่ประเทศกําลังพัฒนาไปในยุคดิจิตอล และมีความต้องการบุคลากรที่มีความสามารถทางการใช้ภาษาอังกฤษ แม้ว่าจะมีการจัดการเรียนการสอนวิชาภาษาอังกฤษ ตั้งแต่ชั้นประถมศึกษาปีที่ 1 จนถึงระดับมัธยมศึกษาก็ตาม แต่ก็พบว่านักเรียนไทยส่วนใหญ่ยังไม่สามารถนําทักษะการใช้ภาษาอังกฤษทั้ง 4 ด้านคือ ฟัง,พูด,อ่าน,เขียน ไปประยุกต์ใช้เพื่อสื่อสารในชีวิตประจําวันได้อย่างคล่องแคล่ว โดยครูผู้สอนภาษาอังกฤษ ซึ่งทําหน้าที่ถ่ายทอดความรู้โดยตรง จะต้องเพิ่มเทคนิคและวิธีการต่างๆ เพื่อให้นักเรียนสนใจ และเข้าใจในบทเรียนได้อย่างง่าย รวดเร็ว และมีความสุข
จึงมั่นใจว่า โครงการพัฒนาศักยภาพครูสอนภาษาอังกฤษด้วยความร่วมมือสนับสนุนอย่างดียิ่ง จากมหาวิทยาลัยเกษตรศาสตร์, บริษัท แบรนด์ ซันโทรี่ (ประเทศไทย) จํากัด และ 6 องค์กรพันธมิตร ได้แก่ สํานักงานคณะกรรมการการศึกษาขั้นพื้นฐาน, มูลนิธิเพื่อพัฒนาการศึกษาไทย, หน่วยงานการศึกษานิวซีแลนด์, สมาคมครูผู้สอนภาษาอังกฤษแห่งประเทศไทยในพระอุปถัมภ์ของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์, Thai-TESOL (Teaching English to Speakers of Other Languages) และบัณฑิตแนะแนว จะนําพาให้เกิดกระบวนการพัฒนาเทคนิคการเรียนการสอนภาษาอังกฤษรูปแบบใหม่ ผู้เรียนเข้าใจบทเรียนได้ง่ายขึ้น มีครูสอนภาษาอังกฤษที่มีศักยภาพและคุณภาพ ในการพัฒนาการเรียนการสอนภาษาอังกฤษที่เป็นแบบอย่างที่ดีสืบไป
ยุทธพงศ์ เลือกกลั่นดี, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 9 มิถุนายน 2563
วันอังคารที่ 9 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 9 มิถุนายน 2563
วันนี้ (9 มิถุนายน 2563) ที่ ศูนย์บริหารสถานการณ์โควิด19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่ามีผู้ติดเชื้อรา
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 9 มิถุนายน 2563
วันนี้ (9 มิถุนายน 2563) ที่ ศูนย์บริหารสถานการณ์โควิด19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ว่ามีผู้ติดเชื้อรายใหม่ 2 ราย เป็นคนไทยที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ (ซาอุดิอาระเบีย 1 ราย, เนเธอร์แลนด์ 1 ราย) ไม่มีผู้ป่วยกลับบ้าน ยอดผู้ป่วยกลับบ้านสะสม 2,973 ราย หรือคิดเป็นร้อยละ 95.26 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 90 ราย หรือร้อยละ 2.88 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,121 ราย
ประเทศไทยในช่วง 2 สัปดาห์ที่ผ่านมา ยังคงพบผู้ติดเชื้อที่เดินทางกลับจากต่างประเทศและอยู่ในสถานที่เฝ้าระวังที่รัฐจัดให้ อย่างไรก็ตามหน่วยงานทุกภาคส่วน ยังคงต้องช่วยกันเฝ้าระวัง ป้องกัน ควบคุมโรคอย่างต่อเนื่อง และติดตามสถานการณ์การแพร่ระบาดอย่างใกล้ชิด
ผู้ที่เข้ารับการกักตัวในสถานที่เฝ้าระวังที่รัฐจัดให้ เมื่อครบกําหนด 14 วันของการกักตัว ผลตรวจเป็นลบ และอนุญาตให้กลับบ้าน การปฏิบัติตัวเมื่อกลับบ้านต้องคงมาตรการเว้นระยะห่างจากคนในครอบครัว ผู้ใกล้ชิด โดยเฉพาะผู้สูงอายุ เด็ก และผู้มีโรคประจําตัว สวมหน้ากากอนามัย/ หน้ากากผ้า และรักษาสุขภาพให้แข็งแรง
ศูนย์บริหารสถานการณ์โควิด 19 (ศบค.) ขอเน้นย้ําว่าการสวมหน้ากากอนามัย/หน้ากากผ้า ทุกครั้งที่ออกจากบ้าน ล้างมือบ่อยๆ และการเว้นระยะห่าง จะทําให้ประเทศของเรายังคงปลอดภัยจากการแพร่ระบาดของโควิด 19
****************************** 9 มิถุนายน 2563
********************************************
รัฐบาลไทย-ข่าวทำเนียบรัฐบาล-กรมสรรพากรแจ้งใกล้สิ้นสุดเวลาการยื่นแบบแสดงรายการภาษีเงินได้บุคคลธรรมดาประจำปีภาษี 2560
วันอังคารที่ 27 มีนาคม 2561
กรมสรรพากรแจ้งใกล้สิ้นสุดเวลาการยื่นแบบแสดงรายการภาษีเงินได้บุคคลธรรมดาประจําปีภาษี 2560
กรมสรรพากรแจ้งให้ผู้มีเงินได้ยื่นแบบแสดงรายการภาษีเงินได้บุคคลธรรมดา ภ.ง.ด.90 และ ภ.ง.ด.91 ประจําปีภาษี 2560 ซึ่งใกล้สิ้นสุดระยะเวลาการยื่นแบบฯ แล้ว
นางแพตริเซีย มงคลวนิช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้ใกล้สิ้นสุดระยะเวลาการยื่นแบบแสดงรายการภาษีเงินได้บุคคลธรรมดา ภ.ง.ด.90 และ ภ.ง.ด.91 ประจําปีภาษี 2560 จึงขอประชาสัมพันธ์ให้ผู้เสียภาษีรีบดําเนินการยื่นแบบฯ ผ่านช่องทางที่สะดวกภายในกําหนดเวลา กล่าวคือหากยื่นแบบฯ ด้วยกระดาษที่สํานักงานสรรพากรพื้นที่สาขาทุกแห่งทั่วประเทศ จะต้องยื่นภายในวันจันทร์ที่ 2 เมษายน 2561หรือหากยื่นแบบฯ ผ่านระบบอินเทอร์เน็ตที่เว็บไซต์กรมสรรพากร www.rd.go.th หรือยื่นแบบฯ ด้วยโปรแกรม RD Smart Tax Application ผ่าน Smart Phone และ Tablet จะสามารถยื่นได้ถึงวันจันทร์ที่ 9 เมษายน 2561 ซึ่งกรมสรรพากรได้อํานวยความสะดวก โดยขยายเวลาให้บริการรับแบบฯ และรับชําระภาษี ณ สํานักงานสรรพากรพื้นที่สาขาในเขตกรุงเทพมหานครนอกเวลาราชการและในวันหยุดราชการ จนถึงวันที่ 2 เมษายน 2561 โดยวันจันทร์ถึงวันศุกร์ให้บริการตั้งแต่เวลา 08.30 - 19.00 น. และในวันเสาร์ที่ 31 มีนาคม 2561 ให้บริการตั้งแต่เวลา 08.30 - 16.30 น. โดยไม่มีการหยุดพักเที่ยง
นอกจากนี้ สําหรับผู้ที่มีข้อสงสัย ศูนย์สารนิเทศสรรพากร (RD Intelligence Center) 1161 ยังได้ขยายเวลาการให้บริการในวันจันทร์ - ศุกร์ ออกไปจนถึง 20.00 น. ถึงวันที่ 9 เมษายน 2561 และให้บริการในวันเสาร์ที่ 31 มีนาคมและ 7 เมษายน 2561 ตั้งแต่ เวลา 08.30 - 16.00 น. ด้วย”
สําหรับผู้ที่มีข้อสงสัยขอให้สอบถามข้อมูลเพิ่มเติมได้ที่ศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่าง ๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากรจะได้ตรวจสอบข้อเท็จจริงต่อไป
รัฐบาลไทย-ข่าวทำเนียบรัฐบาล-ธุรกิจซื้อขายออนไลน์ไม่ได้สิทธิประโยชน์ยกเว้นภาษี
วันศุกร์ที่ 16 สิงหาคม 2562
ธุรกิจซื้อขายออนไลน์ไม่ได้สิทธิประโยชน์ยกเว้นภาษี
ธุรกิจซื้อขายออนไลน์ไม่ได้สิทธิประโยชน์ยกเว้นภาษี
ธุรกิจซื้อขายออนไลน์ไม่ได้สิทธิประโยชน์ยกเว้นภาษี
จากที่ได้มีข่าวเผยแพร่ในลักษณะว่า บีโอไอได้ให้สิทธิประโยชน์การยกเว้นภาษีเงินได้นิติบุคคลแก่ผู้ประกอบการต่างชาติรายใหญ่เป็นพิเศษ ในกิจการซื้อขายสินค้าออนไลน์ โดยเป็นการให้สิทธิเหนือกว่าผู้ประกอบการชาวไทยนั้น สํานักงานคณะกรรมการส่งเสริมการลงทุน หรือ บีโอไอ ขอชี้แจงดังนี้
1. บีโอไอไม่ได้ให้สิทธิในการยกเว้นภาษีเงินได้นิติบุคคลแก่กิจการซื้อขายสินค้าออนไลน์ ไม่ว่าจะเป็นกิจการซื้อขายสินค้าออนไลน์ของคนไทยหรือของต่างชาติ ก็จะไม่ได้รับการยกเว้นภาษีเงินได้นิติบุคคลจากการขายสินค้า
2. บีโอไอเปิดให้การส่งเสริมกิจการที่เกี่ยวข้อง คือ “กิจการศูนย์กระจายสินค้าอัจฉริยะ” เพื่อสนับสนุนให้ไทยเป็นศูนย์กลางการค้าของภูมิภาค และขับเคลื่อนการใช้เทคโนโลยีและนวัตกรรม โดยมีเงื่อนไขว่าต้องเป็นศูนย์กระจายสินค้า ที่ใช้เทคโนโลยีดิจิทัล และระบบอัตโนมัติที่ทันสมัย และมีการจ้างบุคลากรด้านวิทยาศาสตร์และเทคโนโลยีตามที่กําหนดเท่านั้น ซึ่งหากได้รับส่งเสริมก็จะได้รับการยกเว้นภาษีเงินได้นิติบุคคลเป็นเวลา 8 ปี เฉพาะรายได้จากค่าบริการกระจายสินค้าระหว่างประเทศ ส่วนรายได้จากการขายสินค้าจะไม่ได้รับการยกเว้นภาษีเงินได้นิติบุคคลแต่อย่างใด
3. การส่งเสริม “กิจการศูนย์กระจายสินค้าอัจฉริยะ” ของบีโอไอดังกล่าว ไม่ว่าจะเป็นผู้ประกอบการไทยหรือต่างชาติก็สามารถยื่นขอรับส่งเสริมการลงทุนได้ ซึ่งหากได้รับการส่งเสริมก็จะได้รับสิทธิประโยชน์เท่าเทียมกัน
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ เยือนสหรัฐอเมริกา สร้างความร่วมมือภาคเอกชนชวนนักลงทุนต่างชาติเข้าไทย
วันศุกร์ที่ 13 กรกฎาคม 2561
ปลัดกระทรวงดิจิทัลฯ เยือนสหรัฐอเมริกา สร้างความร่วมมือภาคเอกชนชวนนักลงทุนต่างชาติเข้าไทย
ปลัดกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เข้าร่วมงานสัมมนาวิชาการระบบสารสนเทศภูมิศาสตร์นานาชาติ (ESRI International User conference 2018) จัดขึ้นระหว่างวันที่ 9 - 12 กรกฎาคม 2561 ณ เมืองแซนดีเอโก รัฐแคลิฟอร์เนีย ประเทศสหรัฐอเมริกา โดยงานดังกล่าวเป็นการจัดสัมมนาด้านการใช้ข้อมูลภูมิสารสนเทศที่ใหญ่ที่สุดของโลก ซึ่งประเทศไทยสามารถนํามาใช้ประโยชน์ได้ในหลายด้าน อาทิ การจัดการระบบการจราจร การบริหารสาธารณูปโภค การนําทาง และการบริหารภัยพิบัติ เป็นต้น หลังจากนั้น ยังได้เดินทางเข้าร่วมหารือกับผู้บริหารบริษัท Qualcomm ที่สํานักงานใหญ่ ซึ่ง Qualcomm ถือเป็นผู้นําด้านระบบโทรคมนาคมทั้ง 4G และ 5G โดยทั้งสองฝ่ายได้หารือถึงความร่วมมือในการพัฒนา 5G ในประเทศไทยในอนาคต ทั้งนี้ ในวันที่ 11-13 กรกฎาคม 2561 ปลัดกระทรวงดิจิทัลฯ พร้อมด้วย นายฉัตรชัย คุณปิติลักษณ์ รองผู้อํานวยการสํานักงานส่งเสริมเศรษฐกิจดิจิทัล (DEPA) และคณะ ได้เดินทางไป Silicon Valley โดยได้หารือกับบริษัท Aruba ซึ่งเป็นผู้นําเทคโนโลยีด้าน Wireless, Location Based Services และ Smart Building เกี่ยวกับความร่วมมือในการผลักดันประเทศไทยเข้าสู่ยุคดิจิทัล ตลอดจนแนวทางความร่วมมือในโครงการระเบียงเขตเศรษฐกิจภาคตะวันออก (EEC) รวมถึงโครงการ Digital Park Thailand ซึ่งบริษัท Aruba ให้ความสนใจที่จะมีความร่วมมือกันในอนาคต นอกจากนี้ ปลัดกระทรวงฯ และคณะ ยังได้เข้าหารือร่วมกับบริษัท Apple Inc. ณ สํานักงานใหญ่ เมืองคูเพอร์ติโน่ และ บริษัท Facebook สํานักงานใหญ่ ณ เมือง เมนโลพาร์ค รัฐแคลิฟอร์เนีย สหรัฐอเมริกา โดยได้มีการแสดงความเห็นเกี่ยวกับกฎหมาย ระเบียบข้อบังคับที่เกี่ยวข้องกับด้านดิจิทัล (Digital Law and Regulations) รวมถึงกรอบความร่วมมือในการพัฒนาเศรษฐกิจดิจิทัลโดยเฉพาะในส่วนของการสนับสนุนการพัฒนาความรู้ความเข้าใจด้าน Digital/Technology Literacy ให้คนไทย โดยบริษัทฯ ได้ให้ความสนใจตลาดในประเทศไทยเป็นอย่างมากเนื่องจากมีการเติบโตอย่างต่อเนื่อง ซึ่งนอกจากบริษัทต่างๆ ที่กล่าวมาแล้ว ปลัดกระทรวงดิจิทัลฯ ยังได้เข้าหารือกับอีกหลายหน่วยงาน อาทิ Cisco, Nasa Ames, Tesla อีกด้วย
******************
รัฐบาลไทย-ข่าวทำเนียบรัฐบาล-ทำบุญตักบาตร วันปิยะมหาราช
วันอังคารที่ 23 ตุลาคม 2561
ทําบุญตักบาตร วันปิยะมหาราช
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข และภริยา ร่วมกิจกรรมทําบุญตักบาตรในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว (รัชกาลที่ 5)
วันนี้ (23 ตุลาคม 2561) เวลา 07.00 น. ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข และภริยา ร่วมกิจกรรมทําบุญตักบาตรในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว (รัชกาลที่ 5)โดยมี พลเอกประยุทธ์ จันทร์โอชา นายกรัฐมนตรี เป็นประธานในพิธี ณ พระลานพระราชวังดุสิต กรุงเทพมหานคร
รัฐบาลไทย-ข่าวทำเนียบรัฐบาล-ทส. ลุยน้ำท่วมช่วยผู้ประสบภัยพื้นที่อุบลราชธานี
วันอาทิตย์ที่ 15 กันยายน 2562
ทส. ลุยน้ําท่วมช่วยผู้ประสบภัยพื้นที่อุบลราชธานี
ทส. ลุยน้ําท่วมช่วยผู้ประสบภัยพื้นที่อุบลราชธานี
ทส. ลุยน้ําท่วมช่วยผู้ประสบภัยพื้นที่อุบลราชธานี
วันนี้(15กย62) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง ได้เดินทางมาตรวจเยี่ยมและให้กําลังใจกับประชาชนที่ประสบอุทกภัยในพื้นที่จังหวัดอุบลราชธานี และมอบถุงยังชีพจํานวน 800 ชุด อาหารกลางวัน และน้ําดื่ม แก่ผู้ประสบภัยที่ศูนย์เฉพาะกิจช่วยเหลือผู้ประสบภัยบ้านไร่ใต้ ตําบลไร่ใต้ อําเภอพิบูลมังสาหาร
นอกจากนี้ นายวราวุธ ศิลปอาชา รมว.ทส. ยังได้ให้ความสําคัญกับขยะที่จะเกิดขึ้นหลังน้ําลด จึงได้มอบหมายให้หน่วยงานในสังกัดกระทรวงทรัพยากรธรรมชาติและสิ่งแวดล้อมในพื้นที่จังหวัดอุบลราชธานี มีการจัดเรือท้องแบนออกไปเก็บขยะจากชาวบ้านทุกบ้านเพื่อไม่ให้ขยะหลุดลงสู่แม่น้ําลําคลองและทะเลต่อไป
หลังจากนั้นได้เดินทางไปยังสํานักบริหารพื้นที่อนุรักษ์ที่ 9 (อุบลราชธานี) เพื่อตรวจเยี่ยมศูนย์เฉพาะกิจช่วยเหลือผู้ประสบอุทกภัยของกระทรวงทรัพยากรธรรมชาติและสิ่งแวดล้อม ในการนี้ได้ตรวจเยี่ยมสัตว์ป่าและสัตว์เลี้ยงกว่า 50 ชีวิต ที่ได้รับการช่วยเหลือจากศูนย์แห่งนี้ด้วย